cyanic-selkie/wikianc huggingface dataset:
มหันตภัยมาลธูเซียน
งานของทอมัส มาลธัส
ในปี ค.ศ. 1798 นักวิชาการชาวอังกฤษ ทอมัส มาลธัส เขียนไว้ว่า "ทุพภิกขภัยดูเหมือนจะเป็นวิธีการสุดท้าย ที่น่าสะพรึงกลัวที่สุดของธรรมชาติ พลังการเติบโตของประชากรนั้น ยิ่งใหญ่กว่าพลังของโลกอย่างมาก ที่จะผลิตปัจจัยประทังชีวิตมนุษย์ จนกระทั่งว่า การตายก่อนธรรมชาติ ไม่ว่าจะเป็นรูปแบบใดรูปแบบหนึ่งก็ตาม จะต้องมาเยี่ยมเยียนเผ่าพันธุ์มนุษย์ พฤติกรรมผิดศีลธรรมของมนุษยชาตินั้น ไม่อยู่นิ่ง และเป็นเจ้าหน้าที่ที่สามารถลดประชากร เป็นทหารกองหน้าของแสนยานุภาพแห่งความหายนะ ซึ่งบ่อยครั้งสามารถทำงานที่น่าสะพรึงกลัวนั้นให้สำเร็จได้เอง แต่ถ้ากองหน้านี้ล้มเหลว ในสงครามกวาดล้างเผ่าพันธุ์นี้ ฤดูแห่งความเจ็บป่วย โรคระบาด และโรคติดต่อ ก็จะเป็นกองรุกสยองขวัญ กำจัดศัตรูได้อย่างเป็นพันเป็นหมื่น และถ้าชัยชนะยังไม่สมบูรณ์ ทุพภิกขภัยครั้งใหญ่ที่หลีกเลี่ยงไม่ได้ ก็จะเป็นกองทัพหลัง ที่โดยการโจมตีแม้เพียงครั้งเดียว ก็จะกวาดประชากรโลกให้ราบเรียบด้วยอาวุธคืออาหาร"
- ทอมัส มาลธัส ค.ศ. 1798 An essay on the principle of population (เรียงความเกี่ยวกับหลักประชากรศาสตร์) บทที่ 7 หน้า 61
แม้ว่ามาลธัสจะวาดภาพจุดจบของโลกเช่นนี้ แต่จริง ๆ เขาไม่ได้เชื่อว่า มนุษยชาติจะมีชะตากรรมที่จะประสบมหันตภัย เพราะเหตุจำนวนประชากรก้าวล้ำทรัพยากร แต่เชื่อว่า การเติบโตของประชากรนั้น จะจำกัดโดยทรัพยากรที่มีอยู่ คือ "ความรู้สึกทางเพศปรากฏในทุกยุคทุกสมัย เหมือนกับจะเท่า ๆ กัน จนกระทั่งสามารถพิจารณาโดยแนวคิดทางพีชคณิตว่า เป็นตัวแปรที่จะต้องมีอย่างแน่นอน กฎจำเป็นอันยิ่งใหญ่ ที่ขัดขวางประชากรในแต่ละประเทศ ไม่ให้เพิ่มเกินอาหารที่สามารถผลิตหรือแสวงหาได้ เป็นกฎที่แจ่มแจ้งจนกระทั่งว่า เราไม่ควรสงสัยในกฎนี้ วิธีหรือแบบต่าง ๆ ที่ธรรมชาติใช้ในการป้องกันหรือระงับประชากรเกิน อาจจะไม่ปรากฏกับเราว่า เป็นแบบที่แน่นอนที่เกิดเป็นระยะ ๆ และถึงแม้ว่าเราจะไม่สามารถพยากรณ์แบบวิธี แต่ว่า เราสามารถพยากรณ์ได้ว่า จะเกิดขึ้นอย่างแน่นอน"
- ทอมัส มาลธัส ค.ศ. 1798 An essay on the principle of population (เรียงความเกี่ยวกับหลักประชากรศาสตร์) บทที่ 4
ทฤษฏีมาลธูเซียนในปัจจุบัน
หลังจากสงครามโลกครั้งที่ 2 ระบบเกษตรกรรมที่ใช้เครื่องจักร ได้เพิ่มผลผลิตขึ้นอย่างมาก และการปฏิวัติที่เรียกว่า "Green Revolution (การปฏิวัติเขียว)" ก็ได้เพิ่มผลผลิตขึ้นอีก ซึ่งทั้งเพิ่มปริมาณและลดราคาอาหาร จึงทำให้ประชากรโลกเพิ่มขึ้นได้อย่างรวดเร็ว ทำให้นักวิชาการบางพวก เริ่มจะพยากรณ์ว่าจะเกิดมหันตภัยมาลธูเซียนโดยไม่ช้า แต่ว่า ประชากรในประเทศพัฒนาแล้วโดยมาก ก็โตขึ้นช้ากว่าการเพิ่มผลผลิตทางเกษตรกรรม
โดยต้นคริสต์ศตวรรษที่ 21 ประเทศพัฒนาแล้วได้ผ่านช่วงการเปลี่ยนสภาพทางประชากรไปแล้ว ซึ่งเป็นช่วงพัฒนาการทางสังคมที่ซับซ้อน มีผลเป็นอัตราเจริญพันธุ์รวมที่ลดลง เนื่องจากอัตราภาวะการตายของทารกลดลง การย้ายเข้าไปอยู่ในเมือง และวิธีการคุมกำเนิดหลายอย่างที่มีประสิทธิภาพ แล้วมีผลเป็นปรากฏการณ์ที่เมื่อรายได้และการศึกษาสูงขึ้น อัตราการเจริญพันธุ์กลับลดลง
โดยสมมุติว่า การเปลี่ยนสภาพทางประชากร กำลังกระจายไปจากประเทศพัฒนาแล้ว ไปยังประเทศพัฒนาน้อยกว่า กองทุนประชากรแห่งสหประชาชาติประเมินว่า ประชากรมนุษย์จะถึงจุดสูงสุดในปลายคริสต์ศตวรรษที่ 21 แทนที่จะเติบโตจนกระทั่งผลาญทรัพยากรทั้งหมด
นักประวัติศาสตร์ได้ประมาณจำนวนประชากรโลกทั้งหมด กลับไปจนถึง 10,000 ปีก่อนคริสต์ศักราช รูปที่เห็นแสดงแน้วโน้มประชากรทั้งหมดจากปี ค.ศ. 1800-2005 และต่อจากนั้นแสดงค่าประมาณไปจนถึงปี ค.ศ. 2100 (ค่าต่ำ ปานกลาง และสูง) ส่วนภาพบนสุดแสดงอัตราการเพิ่มต่อปี ในช่วงเวลาเดียวกัน ซึ่งถ้าการเพิ่มประชากรเป็นแบบยกกำลัง อัตราการเพิ่มประชากรจะเป็นเส้นแบนตรง แต่เพราะอัตราเพิ่มขึ้นในระหว่างปี ค.ศ. 1920-1960 นี้แสดงว่า ประชากรเพิ่มเร็วกว่าอัตรายกกำลังในช่วงเวลานั้น แต่ว่า ตั้งแต่นั้น อัตราการเพิ่มก็ได้ลดลง และคาดว่าจะลดลงเรื่อย ๆ ค่าคาดหมายของสหประชาชาติจนถึงปี ค.ศ. 2100 (สีแดง ส้ม และเขียว) แสดงจุดสุดยอดของประชากรโลกเร็วที่สุดในปี ค.ศ. 2040 ในกรณีแรก หรือว่าในปี ค.ศ. 2075 ในกรณีที่สอง หรือว่าเพิ่มขึ้นโดยไม่มีขอบเขตในกรณีที่สาม
ภาพที่แสดงอัตราการเพิ่มประชากรต่อปีที่ผ่านมา ไม่ปรากฏเหมือนกับจะเป็นแบบยกกำลังในระยะยาว คือถ้าเป็นการเพิ่มแบบยกกำลัง เส้นกราฟควรจะตรงและมีค่าเสมอ แต่ว่า เส้นกราฟจริง ๆ ตั้งแต่ปี ค.ศ. 1800-2005 เริ่มสูงขึ้นอย่างรวดเร็วเริ่มที่ปี ค.ศ. 1920 ถึงจุดสูงสุดในกลางทศวรรษ 1960 แล้วค่อย ๆ ลดลงในช่วง 40 ปีที่ผ่านมา ส่วนความยึกยักช่วงปี ค.ศ. 1959-1960 เป็นผลจากนโยบายก้าวกระโดดครั้งใหญ่ (ของเหมา เจ๋อตง) และภัยพิบัติธรรมชาติในประเทศจีน นอกจากนั้นแล้ว ยังสามารถเห็นผลของภาวะเศรษฐกิจตกต่ำครั้งใหญ่ สงครามโลกทั้งสองครั้ง และโรคหวัดระบาดทั่วในปี ค.ศ. 1918
งานศึกษาในปี ค.ศ. 2004 ของนักเศรษฐศาสตร์และนักนิเวศวิทยาที่มีชื่อเสียง รวมทั้ง ดร. เคนเนธ แอร์โรว์ และ ดร. Paul Ehrlich เอง เสนอว่า ประเด็นหลักเกี่ยวกับการพัฒนาที่ยั่งยืน ได้เปลี่ยนจากอัตราการเพิ่มประชากร ไปเป็นอัตราส่วนการบริโภคต่อการออม เพราะว่าอัตราการเพิ่มประชากรได้ลดลงเรื่อย ๆ ตั้งแต่คริสต์ทศวรรษ 1970 การคาดหมายอาศัยผลการทดลองแสดงว่า นโยบายของรัฐ (เช่นภาษี หรือการให้สิทธิบริหารทรัพย์สินให้สมบูรณ์ยิ่งขึ้น) สามารถส่งเสริมการบริโภคและการลงทุนที่มีประสิทธิภาพกว่า ที่สามารถรักษาความยั่งยืนของระบบนิเวศน์ ซึ่งก็คือ เพราะว่า ปัจจุบันโลกมีอัตราการเพิ่มประชากรที่ต่ำโดยเปรียบเทียบ เราสามารถหลีกเลี่ยงมหันตภัยมาลธูเซียนได้ โดยการเปลี่ยนพฤติกรรมของผู้บริโภค หรือเปลี่ยนนโยบายของรัฐ
แต่ว่า มีนักวิชาการบางพวกที่อ้างว่า มหันตภัยมาลธูเซียนจะไม่เกิดขึ้นในระยะเวลาใกล้ ๆ นี้ งานศึกษาในปี ค.ศ. 2002 โดยองค์การอาหารและการเกษตรแห่งสหประชาชาติ พยากรณ์ว่า ผลผลิตอาหารทั่วโลกจะมากกว่าที่มนุษย์บริโภคภายในปี ค.ศ. 2030 แต่ว่า จะมีคนหลายร้อยล้านที่ก็จะยังหิวต่อไป (ซึ่งคาดได้ว่า เป็นเพราะเหตุทางเศรษฐกิจหรือทางการเมือง)
ข้อวิจารณ์
นักเศรษฐศาสตร์ที่เขียนหนังสือ The Conditions of Agricultural Growth: The Economics of Agrarian Change under Population Pressure (ปัจจัยการเจริญของเกษตรกรรม - เศรษฐศาสตร์ของการเปลี่ยนแปลงทางการเกษตร เพราะแรงกดดันจากจำนวนประชากร) กล่าวว่า จำนวนประชากรเป็นตัวกำหนดวิธีการทำเกษตร ไม่ใช่การเกษตรเป็นตัวกำหนดจำนวนประชากร (โดยอาหาร) หลักสำคัญในหนังสือของเธอก็คือว่า "สิ่งประดิษฐ์/ความคิดสร้างสรรค์ หลายอย่าง เป็นผลจากความจำเป็น" และก็ยังมีนักเศรษฐศาสตร์อื่น ๆ อีก ที่โต้แย้งกับทฤษฎีมหันตภัยนี้ โดยอ้างว่า 1. ในปัจจุบันมีคนที่มีความรู้ มีการศึกษา ที่สามารถแปรเหตุการณ์นี้ให้เกิดประโยชน์ได้ และ 2. มี "อิสรภาพทางเศรษฐกิจ" ซึ่งก็คือ สมรรถภาพในการเพิ่มผลผลิตในโลก ที่เนื่องมาจากผลกำไรที่พึงได้
ส่วนนักเศรษฐศาสตร์ทรงอิทธิพลอีกท่านหนึ่งอ้างว่า มาลธัสไม่ได้ให้หลักฐาน ที่แสดงแนวโน้มธรรมชาติของจำนวนประชากร ที่จะก้าวล้ำความสามารถในการผลิตหาอาหารเองได้ และกล่าวว่า แม้แต่ข้อความหลักของมาลธัสเอง ก็พิสูจน์ว่าทฤษฎีนี้ไม่จริง คือตัวอย่างที่มาลธัสให้แสดงว่า ควาทุกข์ยากของมนุษย์เกิดจากเหตุผลทางสังคม เช่น "ความไม่รู้ ความโลภ... รัฐบาลที่ไม่ดี กฎหมายที่ไม่ยุติธรรม หรือสงคราม" ไม่ใช่เหตุผลเกี่ยวกับการผลิตอาหารไม่เพียงพอ
ส่วนฟรีดริช เองเงิลส์ นักสังคมวิทยาคู่หูของคาร์ล มาร์กซ์ ได้วิจารณ์ทฤษฎีนี้ในแนวที่มาลธัสไม่เห็นว่า ประชากรที่เพิ่มขึ้น สัมพันธ์กับทรัพย์สินที่เพิ่มขึ้น เงินลงทุนที่เพิ่มขึ้น และทรัพย์สินเนื่องกับที่ดินที่เพิ่มขึ้น คือ ประชากรจะเจริญเติบโตขึ้นได้ ก็เฉพาะในที่ที่สมรรถภาพในการผลิตโดยทั่วไปมีมาก เองเงิลส์ยังกล่าวอีกด้วยว่า ความแตกต่างระหว่างจำนวนประชากรกับความสามารถในการผลิต ที่มาลธัสคำนวณนั้น ไม่ถูกต้อง เพราะไม่ได้รวมเอาปัจจัยทางวิทยาศาสตร์ คือ "ความเจริญ (ทางวิทยาศาสตร์) นั้นไม่มีขอบเขต และเป็นไปอย่างรวดเร็วอย่างน้อย ๆ เท่ากับการเติบโตของประชากร" แต่โดยนัยตรงกันข้าม นักมานุษยวิทยาท่านหนึ่งอ้างว่า การลงทุนในวิทยาศาสตร์ ให้ผลที่เล็กน้อยถอยลงเรื่อย ๆ และความก้าวหน้าทางวิทยาศาสตร์เริ่มยากขึ้น และมีค่าใช้จ่ายสูงขึ้น
เดอะเมาน์ที
แจ็กควีส โรเจอ จูเนียร์ (Jacques Rougeau Jr.) เกิด 13 มิถุนายน ค.ศ. 1960 นักมวยปล้ำอาชีพที่เกษียณอายุชาวฝรั่งเศส-แคนาดา เป็นที่รู้จักในการร่วมงานกับ World Wrestling Federation ในยุค 1980 และ 1990 เขาเริ่มอาชีพของเขาโดยการต่อสู้ภายใต้ชื่อที่แท้จริงของเขาเป็นส่วนหนึ่งของแท็กทีมกับพี่ชายของเขา Raymond Rougeau กับคนที่เขาเป็นอดีตแชมป์ WWF Tag Team Champion ร่วมกัน (แม้จะไม่เป็นทางการ) ต่อมาได้เริ่มอาชีพปล้ำเดี่ยวใช้นามว่า เดอะเมาน์ที (The Mountie) เป็นอดีตแชมป์ WWF Intercontinental Heavyweight Championship 1สมัย หลังจากนั้นเขาได้ก่อตั้งทีม The Quebecers ร่วมกับ Pierre Ouellet และเป็นอดีตแชมป์แท็กทีม WWF 3สมัย
จูแมนจี้ เกมดูดโลกมหัศจรรย์
จูแมนจี้ เกมดูดโลกมหัศจรรย์ (Jumanji) เป็นภาพยนตร์ในปี พ.ศ. 2538 แนวแฟนตาซีตลกอเมริกันซึ่งสร้างจากหนังสือเรื่องจูแมนจี้
การตอบรับ
จูแมนจี้ เกมดูดโลกมหัศจรรย์ ได้เป็นอย่างดีในบ็อกซ์ออฟฟิศมันเอาใน $ 100,475,249 ในประเทศสหรัฐอเมริกาและแคนาดาและ $ 162,322,000 ต่างประเทศรวมไป $ 262,797,249. ภาพยนตร์ที่ได้รับชื่นชมจากนักวิจารณ์ที่มีความคิดเห็นมะเขือเทศรวบรวมรายงานว่า 50% จาก 32 นักวิจารณ์มืออาชีพได้ให้ฟิล์มทบทวนบวกกับค่าเฉลี่ยของการประเมินจาก 5.6 จาก 10. โพสต์ริติคการประเมินโดยเฉลี่ย 39% จาก 18 รีวิว.
โดราเอมอน ตอน ผจญภัยเกาะมหาสมบัติ
โดราเอมอน ตอน ผจญภัยเกาะมหาสมบัติ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 19 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1998 และออกฉายในประเทศไทย 13 พฤศจิกายน พ.ศ. 2543
อัลมักดิซี
ชัมซุดดีน อะบู อับดุลลอฮ์ มุฮัมมัด อิบน์ อะห์มัด อิบน์ อะบี บักร์ อัลมักดิซี (شَمْس ٱلدِّيْن أَبُو عَبْد ٱلله مُحَمَّد ابْن أَحْمَد ابْن أَبِي بَكْر ٱلْمَقْدِسِي) หรือที่รู้จักกันในชื่อ อัลมักดิซี (ٱلْمَقْدِسِي) และ อัลมุก็อดดะซี (ٱلْمُقَدَّسِي; ประมาณ ค.ศ. 945/946 – 991) เป็นนักภูมิศาสตร์ชาวอาหรับในสมัยกลาง ผู้แต่งหนังสือ อะห์ซานุตตะกอซีม ฟีมะอ์ริฟะตุลอะกอลีม กับ คำอธิบายซีเรีย (รวมปาเลสไตน์) เขาเป็นหนึ่งในบุคคลทางประวัติศาสตร์ในสมัยแรกเริ่มสุดที่ระบุตัวเองว่าเป็นชาวปาเลสไตน์ระหว่างการเดินทาง
ดาวยศ ดารา
ประวัติ
ดาวยศ ดารา (ชื่อเล่น กอ) เกิดเมื่อ 9 กุมภาพันธ์ พ.ศ. 2497 ที่ จ.พิษณุโลก อดีตนักฟุตบอลทีมชาติไทย (สังกัดสโมสรการท่าเรือ) เจ้าของฉายา "เพชรฆาตติดหน้าหนวด" เป็นพี่น้องต่างบิดากับนิวัตต์ ศรีสวัสดิ์ (อดีตนักฟุตบอลทีมชาติไทยที่มีชื่อเสียงผู้มีฉายา "สิงห์สนามศุภ" มีบิดาชื่อ "เหงียนอันเดื๊อก"อดีตกองหลังเอเชียของเวียดนามใต้) ดาวยศ ลงเล่นทีมชาติไทยในปี พ.ศ. 2518-2529 ติดทีมชาติครั้งแรกเมื่ออายุเพียง 21 ปี มีชื่อเสียงโด่งดังจากการแข่งขันฟุตบอลชิงถ้วยพระราชทานคิงส์คัพในปี พ.ศ. 2522 ในแมตซ์การแข่งขันนัดชิงชนะเลิศระหว่าง ไทย - เกาหลีใต้ โดยดาวยศ เป็นผู้ทำประตูให้กับทีมไทยในเพียงประตูเดียว เมื่อครั้งเยาวชนดาวยศได้เป็นดาวซัลโวจากการแข่งขันรีวาโน่คัพที่ประเทศญี่ปุ่นและอดีตนักฟุตบอลประเพณีจุฬา-ธรรมศาสตร์ นอกจากนี้ดาวยศ ยังได้ลงเล่นทีมชาติไทยใน ฟุตบอลโลก 1982 รอบคัดเลือก.
ดาวยศ มีบุตรชาย 2 คน คือ นายพาศกร ดารา (รับราชการที่การท่าเรือฯ) และนายพงศกร ดารา (อดีตนักกีฬาฟุตบอลโรงเรียนกรุงเทพคริสเตียน)
มายา มหาชน 2017
มายา มหาชน 2017 (Maya Award 2017) เป็นงานประกาศผลรางวัลบันเทิงที่จัดโดยนิตยสารมายาแชนแนล ซึ่งในปีนี้ได้จัดขึ้นเป็นครั้งที่ 3 โดยจัดขึ้นในวันที่ 8 สิงหาคม พ.ศ. 2560 งานนี้จัดขึ้นเพื่อมอบรางวัลให้แก่บุคคลในวงการบันเทิง ไม่ว่าจะเป็นวงการเพลง โทรทัศน์ และละครโทรทัศน์ โดยจะคัดสรรผู้สมควรได้รับการเสนอชื่อเข้าชิงจากผลงานในช่วง 1 ขวบปีที่ผ่านมา สำหรับในปีนี้ได้กำหนดระยะเวลาคัดเลือกผลงานคือ ช่วงครึ่งปีหลังของปี พ.ศ. 2559 ถึงครึ่งปีแรกของปี พ.ศ. 2560 ส่วนวิธีหาผู้สมควรได้รับรางวัลนั้นจะให้ประชาชนเป็นผู้ตัดสิน เพื่อให้เหมาะสมกับชื่อรางวัล "มหาชน" โดยเก็บคะแนนจากผลโหวตทั้ง 2 ช่องทาง คือ โหวตผ่านทางโทรศัพท์มือถือและโหวตผ่านทางนิตยสารมายาแชนแนล บุคคลใดได้รับการโหวตมากที่สุดก็จะได้รางวัลไปครอง สำหรับรางวัล มายา มหาชน 2017 ประกอบไปด้วย 39 รางวัล ดังต่อไปนี้ (ผู้ชนะจะขึ้น ตัวหนา)
ผ้าผูกคอหูกระต่าย
ผ้าผูกคอหูกระต่าย (Bow tie) หมายถึงผ้าผูกคอชนิดหนึ่ง ผูกเป็นรูปโบ นิยมใส่ในพิธีการ หรือใส่กับชุดสูท
ต้นตำรับและประวัติ
มีต้นกำเนิดมาจากทหารรับจ้างโครเอเชียในสงครามปรัสเซีย ระหว่างคริสต์ศตวรรษที่ 17
มายะ คาวามูระ
คาวามูระ มายะ (川村 まや (Kawamura Maya)) เกิดเมื่อ 22 กุมภาพันธ์ ค.ศ. 1995 เป็นนักแสดงหนังโป๊ญี่ปุ่น จากโตเกียว ในปี ค.ศ. 2013 เธอปรากฎเป็นนักแสดงภาพยนตร์สำหรับผู้ใหญ่ครั้งแรกในฐานะนักแสดงหญิงยอดเยี่ยมของค่าย Prestige ตั้งแต่เดือนมิถุนายน 2014 เป็นต้นไป เธอกลายเป็นนักแสดงหญิงที่เชี่ยวชาญเฉพาะสำหรับผู้ใหญ่ของผู้ผลิตวิดีโอสำหรับผู้ใหญ่ของค่าย kira ☆ kira นับตั้งแต่นั้นเป็นต้นมา เธอได้ปรากฏตัวในงานผลิตจำนวนมาก
พระเจ้าบรมวงศ์เธอ กรมหมื่นทิวากรวงษ์ประวัติ
พระเจ้าบรมวงศ์เธอ กรมหมื่นทิวากรวงษ์ประวัติ พระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาจันทร์ เป็นอธิบดีกรมราชพัสดุ องคมนตรีในพระบาทสมเด็จพระจุลจอมเกล้าเจ้าอยู่หัว​ และพระบาทสมเด็จพระมงกุฎเกล้าเจ้าอยู่หัว​ และเป็นต้นราชสกุลเกษมศรี
พระประวัติ
พระเจ้าบรมวงศ์เธอ กรมหมื่นทิวากรวงษ์ประวัติ มีพระนามเดิมว่า พระเจ้าลูกยาเธอ พระองค์เจ้าเกษมศรีศุภโยค เป็นพระราชโอรสลำดับที่ 30 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาจันทร์ พระสนมเอก เมื่อวันจันทร์ เดือน 9 แรม 12 ค่ำ ปีมะเส็ง นพศก จ.ศ. 1219 ตรงกับวันที่ 17 สิงหาคม พ.ศ. 2400
เมื่อพระชันษาครบอุปสมบท ทรงผนวชที่วัดพระศรีรัตนศาสดาราม ในสำนักสมเด็จพระมหาสมณเจ้า กรมพระยาปวเรศวริยาลงกรณ์ แล้วเสด็จไปจำพรรษา ณ วัดบวรนิเวศวิหาร 1 พรรษา ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็นพระเจ้าน้องยาเธอ กรมหมื่นทิวากรวงษประวัติ ทรงศักดินา 15000 เมื่อวันที่ 11 พฤศจิกายน พ.ศ. 2439 และทรงพระกรุณาโปรดเกล้าฯ ให้กำกับกรมช่างมุก
พระเจ้าบรมวงศ์เธอ กรมหมื่นทิวากรวงษ์ประวัติทรงรับราชการด้านใหญ่ เช่น ทำการปฏิสังขรณ์วัดพระศรีรัตนศาสดาราม และทรงรับราชการตำแหน่งอธิบดีกรมราชพัสดุ ในกระทรวงพระคลังมหาสมบัติ แต่ทรงปฏิบัติได้ไม่นาน เนื่องจากประชวรพระโรคภายในจึงกราบถวายบังคมลาออกจากราชการประจำ คงรับแต่ราชการจรเป็นครั้งคราว ต่อมาทรงพระกรุณาโปรดเกล้าฯ แต่งตั้งเป็นองคมนตรี เมื่อพ.ศ. 2430 เป็นกรรมสัมปาทิกหอพระสมุดวชิรญาณ ชุดที่ 3 และได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ทุติยจุลจอมเกล้าวิเศษ จุลสุราภรณ์ มงกุฎสยาม และเหรียญรัตนาภรณ์รัชกาลที่ 4 ชั้นที่ 2
นอกจากทรงงานประจำและงานจรที่ทรงปฏิบัติแล้ว ยังมีงานอดิเรกที่ทรงรักและทรงอัจฉริยภาพอย่างยิ่ง ได้แก่
พระโอรสและพระธิดา
พระเจ้าบรมวงศ์เธอ กรมหมื่นทิวากรวงศ์ประวัติ มีพระชายา 1 องค์ และหม่อม 9 คน รวม 10 องค์/คน ได้แก่
มีพระโอรส 1 พระองค์ กับ 17 องค์ และพระธิดา 12 องค์ รวม 30 พระองค์/องค์ ได้แก่
พระนัดดา
พระเจ้าบรมวงศ์เธอ กรมหมื่นทิวากรวงษ์ประวัติ มีพระนัดดารวม 95 คน ดังนี้
อัศวิน รัตนประชา
อัศวิน รัตนประชา มีชื่อจริงว่า "สายัณห์ บำรุงกิจ" ชื่อเล่น "ตึ๋ง" เกิดเมื่อ ปี พ.ศ. 2489 ที่จังหวัดจันทบุรี เป็นพี่ชายแท้ ๆ ของ "ธนาวุฒิ บำรุงกิจ" หรือ พล พลาพร อดีตพระเอกละครช่อง 7
ประวัติ
อัศวินเรียนหนังสือจบชั้นมัธยมศึกษาตอนต้นจากจังหวัดจันทบุรี แล้วมาเป็นทหารเรือที่อู่ตะเภา จังหวัดระยอง อยู่ 2 ปี เมื่อปลดประจำการได้ทำงานในตำแหน่งผู้จัดการบริษัทรถแท็กซี่นำเที่ยวที่อู่ตะเภาเหมือนเดิม จนกระทั่งในปี พ.ศ. 2514 ได้มาสมัครเป็นนักแสดงละครช่อง 4 บางขุนพรหมเรื่อง ผู้ชนะสิบทิศ ซึ่งสร้างโดย บุญถึง ฤทธิ์เกิด โดยรับบทเป็น "จะเด็ด" คู่กับ ศศิมา สิงห์ศิริ ต่อมา สนั่น นาคสู่สุข หรือ เซียนเป๋ ได้ชักนำเข้าสู่วงการภาพยนตร์โดยให้ใช้ชื่อในวงการบันเทิงว่า อัศวิน รัตนประชา เริ่มแรกได้เล่นภาพยนตร์เรื่อง 7 ดอกจิก โดยเป็น 1 ใน 7 พระเอก แต่เนื่องจากใช้เวลาหานักแสดงให้ครบ 7 คนนานเกินไปจึงออกฉายช้าไปเป็น พ.ศ. 2518 หลังภาพยนตร์เรื่อง พิษพยาบาท ของเสถียร ธรรมเจริญ ที่สร้างทีหลังแต่ออกฉายก่อนในปี พ.ศ. 2516 อัศวินจึงได้เริ่มเป็นที่รู้จักเล็กน้อยในฐานะพระเอกใหม่ที่แสดงร่วมกับ สมบัติ เมทะนี และ นัยนา ชีวานันท์ และเริ่มมีชื่อเสียงมากขึ้นจากภาพยนตร์เรื่อง สตรีที่โลกลืม (2518) ของ ชุติมา สุวรรณรัตน์ ในบทน้องชายของพระเอกซึ่งแสดงโดย สมบัติ เมทะนี จากนั้นจึงมีผลงานทางภาพยนตร์ต่อมาอีกหลายเรื่อง โดยส่วนใหญ่เป็นพระเอกร่วม, พระรอง และบทสมทบ บทพระเอกที่มีชื่อเสียงในภาพยนตร์ที่เขาแสดงคือเรื่อง ชีวิตเลือกไม่ได้ (2524) ซึ่งแสดงร่วมกับ เปียทิพย์ คุ้มวงศ์, นิภาพร นงนุช และ อนุสรณ์ เตชะปัญญา อีกเรื่องหนึ่งคือ วีระบุรุษกองขยะ
ภัทริน ลาภกิตติกุล
ภัทริน ลาภกิตติกุล เกิดเมื่อ วันอังคารที่ 20 กันยายน พ.ศ. 2531 ราศีกันย์ สถานที่เกิดคือจังหวัดกรุงเทพมหานคร ประเทศไทย จบการศึกษาจาก คณะเภสัชศาสตร์ จุฬาลงกรณ์มหาวิทยาลัย
ประวัติ
ภัทริน ลาภกิตติกุล ในขณะกำลังศึกษาที่จุฬาลงกรณ์มหาวิทยาลัย คณะเภสัชศาสตร์ ได้รับคัดเลือกให้เป็น ดรัมเมเยอร์(รุ่น2) ในงานฟุตบอลประเพณีจุฬาฯ-ธรรมศาสตร์ครั้งที่ 65 ที่จัดขึ้นเมื่อ 31 มกราคม 2551 จึงทำให้มีผลงานด้านโฆษณา ได้แก่ โฆษณาน้ำผลไม้ Lotte Mango Juice, โฆษณา เครื่องดื่มCoke, โฆษณาสาหร่าย Siliko และผลงานโฆษณาอื่นๆ อีกมากมาย รวมถึงผลงานนางเอกมิวสิควิดีโอเพลง พระเอก ของศิลปิน The Bottom Blues (พ.ศ. 2553) และมิวสิควิดีโอเพลง 2 คน 1 ใจ ของศิลปิน เล้าโลม (พ.ศ. 2554) จนทาง LG ได้ร่วมกับเอกสิทธิ์ ไทยรัตน์ ผู้เขียนบท 3 เกมสยอง และบอดี้...ศพ#19 ได้ผลิตภาพยนตร์สั้นเรื่องความลับของจริยา MYSTERY OF JARIYA (พ.ศ. 2554) เป็นภาพยนตร์สั้น 3 ตอน โดยให้ ภัทริน ลาภกิตติกุล ได้รับบท เบล นางเอกของเรื่อง
ต่อมาภัทริน ลาภกิตติกุล เป็นที่รู้จักกับงานด้านพิธีกรหรือวีเจ จากโครงการ VJ Search รุ่นที่ 5 ทางช่องแชนแนลวีไทยแลนด์ โดยจัดรายการคนดูเป็นใหญ่, Asian Hero และรายการ Zog Zag ซึ่งออกอากาศทางทรูวิชั่นส์ จนแชนแนลวีไทยแลนด์ได้ปิดตัวลง ทำให้ภัทรินจบบทบาทของการเป็นพิธีกร หรือวีเจลงไป
พ.ศ. 2558 ภัทริน ลาภกิตติกุลได้ทำงานกับสายการบิน การบินไทย(Thai Airways) ในตำแหน่งลูกเรือและได้เป็นพรีเซนเตอร์ให้กับทางสายการบิน โดยมีผลงานการถ่ายโฆษณาชุด Your desire, our creation of new heights of flying..., โฆษณาชุด Good Start with THAI ซึ่งออกอากาศสายการบิน และโทรทัศน์ทั้วโลก รวมถึงได้ถ่ายภาพนิ่งกับนิตยสาร SAWASDEE โปรโมทประเทศไทย  พ.ศ. 2559 ภัทริน ลาภกิตติกุลยังคงมีผลงานด้านการแสดงในมิวสิควิดีโอ เพลง ขี้เกียจฟังถ้ายังแอบคุย ของศิลปิน พลอย พรทิพย์ จนได้รับบทพนักงานธนาคาร ของธนาคารธนชาต ชุดอัลตร้าเซฟวิ่งส์ (เปลี่ยนเงินเย็นให้เป็นดอกเบี้ยสุดฮอต) ในปี พ.ศ. 2560
อัศวิน รัตนประชา
ประวัติ
อัศวินได้ผันตัวไปทำธุรกิจขายรถมือสอง เป็นดีเจวิทยุและเป็นตัวแทนผลิตภัณท์อาหารเสริม โดยสนใจชมมวยไทยเป็นงานอดิเรก
อัศวิน เกิดอาการวูบฟุบหน้าลงไปกับโต๊ะหมดสติ เสียชีวิตเมื่อวันที่ 12 ตุลาคม พ.ศ. 2564 ที่โรงพยาบาลพระนั่งเกล้า จังหวัดนนทบุรี สิริรวมอายุ 75 ปี
กีฬาแบดมินตันในซีเกมส์ 2017 – ประเภทบุคคล
ประเภทบุคคลสำหรับ แบดมินตัน ในมหกรรมกีฬา ซีเกมส์ 2017 จะจัดขึ้นใน เอเซียตา อารีนา, กัวลาลัมเปอร์ ตั้งแต่วันที่ 26 ถึง 29 สิงหาคม พ.ศ. 2560.
มือวาง
• # Jonatan Christie (แชมเปียน)
• # 🇹🇭 โฆษิต เพชรประดับ (รอบชิงชนะเลิศ)
• # Ihsan Maulana Mustofa (รอบรองชนะเลิศ)
• # Iskandar Zulkarnain Zainuddin (รอบก่อนรองชนะเลิศ)
• # 🇹🇭 บุศนันทน์ อึ๊งบำรุงพันธุ์ (รอบก่อนรองชนะเลิศ)
• # Fitriani (รอบก่อนรองชนะเลิศ)
• # 🇹🇭 พรปวีณ์ ช่อชูวงศ์ (รอบรองชนะเลิศ)
• # Sonia Cheah Su Ya (รอบชิงชนะเลิศ)
• # 🇹🇭 บดินทร์ อิสสระ / นิพิฐพนธ์ พวงพั่วเพชร (รอบรองชนะเลิศ)
• # Fajar Alfian / Muhammad Rian Ardianto (รอบรองชนะเลิศ)
• # Ong Yew Sin / Teo Ee Yi (รอบชิงชนะเลิศ)
• # '''🇹🇭 กิตตินุพงษ์ เกตุเรน / เดชาพล พัววรานุเคราะห์ (แชมเปียน)
• # 🇹🇭 พุธิตา สุภจิรกุล / ทรัพย์สิรี แต้รัตนชัย (รอบชิงชนะเลิศ)
• # Vivian Hoo Kah Mun / Woon Khe Wei (รอบรองชนะเลิศ)
• # '''🇹🇭 เดชาพล พัววรานุเคราะห์ / ทรัพย์สิรี แต้รัตนชัย (แชมเปียน)
• # Goh Soon Huat / Shevon Jemie Lai (รอบชิงชนะเลิศ)
• # 🇹🇭 บดินทร์ อิสสระ / สาวิตรี อมิตรพ่าย (รอบรองชนะเลิศ)
เขตรัฐ เหล่าธรรมทัศน์
เขตรัฐ เหล่าธรรมทัศน์ (ชื่อเล่น: เขต, เกิด: 23 ธันวาคม พ.ศ. 2531) เป็นนักวิชาการและนักการเมืองชาวไทยและอดีตโฆษกพรรครวมพลัง ปัจจุบันสังกัดพรรครวมไทยสร้างชาติ
ประวัติ
เขตรัฐ เหล่าธรรมทัศน์ เกิดเมื่อวันที่ 23 ธันวาคม พ.ศ. 2531 ที่กรุงเทพมหานคร เป็นบุตรของศาสตราจารย์พิเศษ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นักวิชาการและนักการเมืองชาวไทย กับ ศาสตราจารย์แพทย์หญิงจิรพร เหล่าธรรมทัศน์ และ สำเร็จการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย ปริญาตรีด้านบริหารธุรกิจ มหาวิทยาลัยเวอร์จิเนีย คอมมอนเวลต์ ประเทศสหรัฐอเมริกา และปริญญาโทด้านการค้าระหว่างประเทศ มหาวิทยาลัยหนานไค ประเทศจีน
การทำงาน
ภายหลังจบปริญญาโทที่ประเทศจีน เขตรัฐ เหล่าธรรมทัศน์ได้เป็นอาจารย์ที่มหาวิทยาลัยรังสิต คณะบริหารธุรกิจระหว่างประเทศ ต่อจากนั้นได้ลาออกจากมหาวิทยาลัยรังสิต เพื่อรับตำแหน่งอาจารย์ประจำวิทยาลัยนานาชาติปรีดี พนมยงค์ มหาวิทยาลัยธรรมศาสตร์ แต่หนึ่งปีให้หลังนายเขตรัฐ เหล่าธรรมทัศน์ได้ย้ายไปสอนที่คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ก่อนที่ลาออกจากอาจารย์เพื่อสมัครเป็นสมาชิกพรรครวมพลังประชาชาติไทย ก่อนที่จะได้รับการแต่งตั้งเป็นประธานคณะกรรมการเตรียมการจัดตั้งสโมสรผู้นำเยาวชนพรรคและฝ่ายอำนวยการพรรค และโฆษกพรรครวมพลังประชาชาติไทย ภายหลังการเลือกตั้งเมื่อวันที่ 24 มีนาคม พ.ศ. 2562 เขตรัฐได้รับเลือกให้เป็นสมาชิกสภาผู้แทนราษฎร แบบบัญชีรายชื่อลำดับที่ 3 ของพรรครวมพลังประชาชาติไทย นอกจากนี้ยังเป็นโฆษกคณะกรรมาธิการการพัฒนาเศรษฐกิจ ที่ปรึกษาคณะอนุกรรมาธิการพัฒนาการเมือง โฆษกคณะกรรมาธิการวิสามัญร่างพระราชบัญญัติงบประมาณรายจ่ายประจำปี 2566 และคณะกรรมาธิการผู้ประสานงานพรรคร่วมรัฐบาล(วิปรัฐบาล)
ต่อมาในวันอังคารที่ 17 มกราคม พ.ศ. 2566 นายเขตรัฐได้ยื่นหนังสือลาออกจากสมาชิกพรรคทำให้ต้องพ้นจากตำแหน่งโฆษกพรรค ก่อนจะทำการยื่นหนังสือลาออกจากการเป็น ส.ส. โดยในวันเดียวกัน วันต่อมาเขาได้เดินทางไปสมัครเป็นสมาชิกพรรครวมไทยสร้างชาติ และได้รับการวางตัวเป็นผู้สมัครสมาชิกสภาผู้แทนราษฎรกรุงเทพมหานคร ในพื้นที่เขตคลองเตย และวัฒนา
อากัมเบ
อากัมเบ หรือ อักกัมเบ (あっかんべー, アッカンベー) เป็นการแสดงออกทางใบหน้าเชิงเย้ยหยันและแสดงออกถึงการเสียดสีของประเทศญี่ปุ่น กระทำด้วยการดึงเปลือกตาล่างลงเพื่อเผยให้เห็นเยื่อตาที่มีสีแดงให้ใครบางคนเห็น บ้างก็กระทำพร้อมกับการแลบลิ้นยื่นออกมา
อากัมเบ ปรากฏครั้งแรกในงานเขียนคาไต ทายามะ เรื่อง อินากะเรียวชิ (田舎教師, "ครูบ้านนอก") เมื่อ ค.ศ. 1909
แอสวีเมย์ติง
แอสวีเมยติง (As We May Think) เป็นประโยคที่เขียนขึ้นโดย แวนเนวา บุช จัดพิมพ์ขึ้นครั้งแรกในนิตยสาร เดอะแอตแลนติก ในเดือนกรกฎาคม ปี พ.ศ. 2488 ก่อนและหลังเหตุการณ์ทิ้งระเบิดปรมณูที่เมือง ฮิโระชิมะ และ เมือง นะงะซะกิ ข้อความที่ขึ้นต้นด้วยตัวอักษร เอ ในประโยคนี้เป็นจุดเริ่มต้นของ แทคเอ ที่ใช้ในการเชื่อมโยงไฮเปอร์ลิงก์
โรงเรียนโยนออฟอาร์คบริหารธุรกิจ
St. Joan Of Arc Business Administration School โรงเรียนโยนออฟอาร์คบริหารธุรกิจ  มีชื่อย่อ ภาษาไทยว่า “ย.อ.ธ” และภาษาอังกฤษว่า “J.B.A.S”
ประวัติย่อ
การก่อตั้งโรงเรียนเป็นการระลึกถึง นักบุญโยนออฟอาร์ค ซึ่งเป็นวีรสตรีชาวฝรั่งเศสและเป็นผู้นำทัพฝรั่งเศสรบกับกองทัพอังกฤษ ทำให้ฝรั่งเศสได้รับชัยชนะ จึงเกิดเป็นศาสนนามของโรงเรียน
สถานะโรงเรียนปัจจุบัน
มีครูจำนวนทั้งสิ้น 10 คน และจำนวนนักเรียนโดยประมาณทั้งสิ้น 50 คน ปัจจุบันโรงเรียนทำการสอนนักเรียนระดับ ปวช.ชั้นปีที่3 และปวส.ชั้นปีที่ 2 เนื่องจากทางโรงเรียนจะปิดกิจการโรงเรียน ในปีการศึกษา 2557 เดือนมีนาคม
แผนการเรียน
โรงเรียนโยนออฟอาร์คบริหารธุรกิจ มีแผนการเรียนให้นักเรียนเลือกตามความถนัดและความชอบ โดยเน้นสื่อการเรียนการสอนเป็นภาษาอังกฤษ ซึ่งแบ่งระดับได้ดังนี้
โครงสร้างอาคาร
ประกอบด้วยอาคารเรียน 4 หลัง ได้แก่ ชั้น 1 เป็นห้องธุรการและการเงิน ห้องแนะแนว ห้องสมุค ห้องโสตศึกษา ห้องพยาบาล ห้องเรียนพิมพ์ดีดไฟฟ้า และห้องโถงใหญ่ ไว้สำหรับจัดกิจกรรมในที่ร่ม ชั้น 2 เป็นห้องปฏิบัติการสาขาวิชาการบัญชี ห้องปฏิบัติการสาขาวิชาคอมพิวเตอร์  ห้องเรียนบรรยาย  ห้องพักครู ชั้น 3 - 5 เป็นห้องเรียน และห้องบรรยายขนาดใหญ่ ชั้น 6 เป็น หอประชุม และดาดฟ้า ชั้น 1 เป็นห้องพักครู ห้องวิชาการ ห้องวัดผล ห้องฝ่ายปกครอง ห้องกิจกรรมนักเรียนนักศึกษา ห้องปฏิบัติการทางภาษาอังกฤษ ห้องสำนักงานอธิการ ชั้น 2 เป็นห้องประชุม ห้องสัมมนา ห้องเรียนวิชาภาษาอังกฤษ ห้องทำพิธีกรรม คาทอลิก ชั้น 3 - 5 เป็นห้องเรียนวิชาสามัญ ชั้น 6 เป็นห้องพิมพ์ดีดทั้งหมด ชั้น 1 เป็นพื้นที่สำหรับให้นักเรียน พักผ่อน ห้องสุขาชาย ชั้น 2 เป็นห้องมารยาท และห้องพิพิธภัณฑ์ ชั้น 1 เป็นห้องปฏิบัติการสาขาวิชาการขาย/การตลาด โรงอาหาร และร้านค้าต่างๆ ห้องสหกรณ์  ห้องสุขาหญิง ชั้น 2 เป็นห้องพักครู
ตราประจำโรงเรียน
รูปนักบุญโยนออฟอาร์ค อยู่เหนือคติพจน์ของโรงเรียน
คติพจน์
สุจริต ประสิทธิภาพ รับผิดชอบ นบนอบ เชื่อฟัง
เบรกบีต
เบรกบีต (Breakbeat) ในบางครั้งอาจเรียกว่า เบรกบีตส์ หรือ เบรกส์ เป็นแนวเพลงอิเล็กทรอนิกส์แดนซ์ ที่พัฒนาในปลายคริสต์ทศวรรษ 1980 มักจะแสดงลักษณะพิเศษโดยการใช้จังหวะที่ไม่ตรงจังหวะกลองแบบแผน 4/4 (ที่ไม่ยอมรับจังหวะแน่นอนของดนตรีเฮาส์และแทรนซ์) จังหวะเหล่านี้อาจเป็นลักษณะพิเศษในการใช้การลัดจังหวะดนตรีและการเล่นจังหวะหลายรูปแบบซ้อนกัน
แคว้นล็องก์ด็อก-รูซียง
ล็องก์ด็อก-รูซียง (Languedoc-Roussillon; Lengadòc-Rosselhon; Llenguadoc-Rosselló) เป็นอดีตแคว้นในประเทศฝรั่งเศส โดยผนวกเข้ากับแคว้นมีดี-ปีเรเนไปเป็นส่วนหนึ่งของแคว้นอ็อกซีตานีในวันที่ 1 มกราคม ค.ศ. 2016
โดราเอมอน ตอน ตะลุยอวกาศ
โดราเอมอน ตอน ตะลุยอวกาศ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 20 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 6 มีนาคม ค.ศ. 1999 และออกฉายในประเทศไทย 8 ตุลาคม พ.ศ. 2544
ลักษณะ
คำสำคัญ "ลักษณะ" สามารถหมายถึง
สถานีบางไผ่
สถานีบางไผ่ (Bang Phai Station, รหัส BL33) เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนเพชรเกษม บริเวณซอยเพชรเกษม 19-22 วัดนวลนรดิศ และโรงพยาบาลบางไผ่
ที่ตั้ง
ถนนเพชรเกษม ระหว่างซอยเพชรเกษม 19 กับซอยเพชรเกษม 19/2 บริเวณหน้าโรงพยาบาลบางไผ่ และโรงเรียนวัดนวลนรดิศ ในพื้นที่แขวงปากคลองภาษีเจริญ เขตภาษีเจริญ
แผนผังสถานี
เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีบางหว้าและสถานีหลักสอง ผู้โดยสารที่ต้องการเดินทางไปสถานีหลักสอง แต่มากับขบวนรถที่มุ่งหน้าไปสถานีบางหว้า จะต้องเปลี่ยนขบวนรถที่สถานีนี้ หรือเปลี่ยนชานชาลาที่สถานีบางหว้า
สัญลักษณ์ของสถานี
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รูปแบบของสถานี
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
เช่นเดียวกันกับสถานีบางขุนนนท์ เหนือชานชาลาและรางรถไฟของสถานีมีสะพานเหล็กข้ามสำหรับใช้แห่พระบรมสารีริกธาตุของวัดนางชีที่มีขึ้นทุกปีในวันแรม 2 ค่ำ เดือน 12 เนื่องจากตามประเพณีฯ การแห่ฯ จะล่องเรืออัญเชิญพระบรมสารีริกธาตุไปตามคลองด่านและคลองบางกอกใหญ่ เมื่อขบวนแห่จะผ่านสะพานแห่งใด ก็จะอัญเชิญฯ ขึ้นเหนือสะพานโดยใช้การชักรอกก่อนจะหย่อนกลับลงเรือที่จอดรออีกฟากของสะพาน ซึ่งด้านปลายของสะพานในสถานีจะมีอุปกรณ์ชักรอกขึ้นไปด้วยเช่นกัน
การจัดพื้นที่ในตัวสถานี
แบ่งเป็น 3 ชั้น ประกอบด้วย
พิศวาท น้อยมณี
พิศวาท น้อยมณี ครูแห่งชาติสาขาวิชาภาษาไทย เป็นชาวชลบุรี ผู้ทำประโยชน์ต่อการศึกษาท้องถิ่นหลายด้าน นอกจากเป็นครูสอนวิชาภาษาไทยแล้ว ยังเป็นผู้เขียนบทความทางการศึกษา พัฒนาครูเครือข่าย วิทยากร การจัดทำหลักสูตร การจัดกิจกรรมการเรียนรู้ การจัดทำสื่อการเรียนรู้ ทั้งระดับประถม และมัธยมศึกษา ของโรงเรียน เขตพื้นที่การศึกษา สพฐ. และมหาวิทยาลัยต่างๆ
ประวัติการทำงาน
ครูพิศวาท เริ่มรับราชการครูกรมสามัญศึกษา สอนวิชาภาษาไทย ที่โรงเรียนชลบุรี "สุขบท" จ.ชลบุรี นอกจากการสอนภาษาไทย ยังรับหน้าที่ หัวหน้างานทะเบียนวัดผล จนกะทั่งปีพ.ศ.2531 ได้ย้ายติดตามครอบครัว (ดร.นิวัตต์ น้อยมณี) ไปยังโรงเรียนโรงเรียนสิงห์สมุทร อ.สัตหีบ จ.ชลบุรี สอนวิชาภาษาไทยและปฏิบัติหน้าที่ หัวหน้างานประชาสัมพันธ์ ในปีพ.ศ.2532 ย้ายมาปฏิบัติหน้าที่หัวหน้างานแผนงาน โรงเรียนศรีราชา อ.ศรีราชา จ.ชลบุรี  และในปีพ.ศ.2534 ย้ายไปยังโรงเรียนชลกันยานุกูล อ.เมือง จ.ชลบุรี สอนวิชาภาษาไทย  หัวหน้างานสารสนเทศ และเลขานุการศูนย์วัฒนธรรม จังหวัดชลบุรี
ปีพ.ศ.2538 ครูพิศวาทย้ายติดตามไปยังโรงเรียนนราธิวาส จ.นราธิวาส สอนวิชาภาษาไทย รองหัวหน้าหมวดวิชาภาษาไทย และ เลขานุการศูนย์พัฒนาการเรียนการสอนวิชาภาษาไทย ปีพ.ศ.2540 โรงเรียนบางจานวิทยา อ.เมือง จ.เพชรบุรี สอนวิชาภาษาไทย
พ.ศ.2542 ย้ายกลับโรงเรียนชลกันยานุกูล อ.เมือง จ.ชลบุรี สอนวิชาภาษาไทย หัวหน้างานแผนงาน   หัวหน้ากลุ่มสาระการเรียนรู้ภาษาไทย
พ.ศ.2553 ปฏิบัติหน้าที่สอนวิชาภาษาไทย หัวหน้างานพัฒนาการเรียนรู้ และผู้ช่วยผู้อำนวยการฝ่ายวิชาการ
วอลเลย์บอลหญิงเอวีซีแชลเลนจ์คัพ 2023
วอลเลย์บอลหญิงเอวีซีแชลเลนจ์คัพ 2023 (2023 AVC Challenge Cup For Women) เป็นการแข่งขันครั้งที่ 4 ของวอลเลย์บอลหญิงเอวีซีแชลเลนจ์คัพ ซึ่งจัดโดยสมาพันธ์วอลเลย์บอลเอเชีย ร่วมกับสหพันธ์วอลเลย์บอลอินโดนีเซีย การแข่งขันกำหนดจัดขึ้นที่เกรซิก, จังหวัดชวาตะวันออก ระหว่างวันที่ 18–25 มิถุนายน ค.ศ. 2023 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงแชลเลนเจอร์คัพ 2023
การคัดเลือก
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
จักรพรรดินีจวงเล่อหมิน
จักรพรรดินีจวงเล่อหมิน (10 พฤษภาคม 1611 — 24 เมษายน 1644) พระนามหลังสิ้นพระชนม์คือ จักรพรรดินีเซี่ยวเจี๋ยเล่อ เป็นจักรพรรดินีแห่ง ราชวงศ์หมิง อภิเษกกับ จักรพรรดิฉงเจิน พระนางมีพระนามอย่างสามัญคือ จักรพรรดินีโจว
โดราเอมอน ตอน โนบิตะและอัศวินแดนวิหค
โดราเอมอน ตอน โนบิตะและอัศวินแดนวิหค เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 22 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 10 มีนาคม ค.ศ. 2001 และเข้าฉายในประเทศไทยเมื่อวันที่ 11 ตุลาคม พ.ศ. 2546 (ค.ศ. 2003) โดยใช้ชื่อตอนว่า "โนบิตะ และอัศวินแดนวิหค"
สาธารณรัฐคองโก
สาธารณรัฐคองโกมีภาษาทางการคือ ภาษาฝรั่งเศส และมีภาษาพื้นเมืองคือ ภาษาคองโก ภาษาคิตูบา และภาษาลิงกาลา
ภูมิอากาศ
อากาศร้อนชื้นแถบเส้นศูนย์สูตร อุณหภูมิสูและฝนตกชุก มีฤดูแล้งยาวนานตั้งแต่กลางเดือนพฤษภาคมถึงกลางเดือนกันยายน หลังจากนั้นเป็นฤดูฝนช่วงสั้น ๆ และจะเป็นฤดูแล้งอีกครั้งตั้งแต่กลางเดือนธันวาคมถึงกลางเดือนกุมภาพันธ์ และเป็นฤดูฝนอีกครั้งฝนตกโดยเฉลี่ยประมาณ 510 มิลลิเมตรต่อปี
ประวัติศาสตร์
เดิมเป็นราชอาณาจักรรุ่งเรืองในช่วงพ.ศ. 2000 เริ่มอ่อนแอลงในช่วง พ.ศ. 2200 จนถูกฝรั่งเศสยึดครองเมื่อ พ.ศ. 2428 ได้รับอิสรภาพเมื่อ 15 สิงหาคม พ.ศ. 2503เมื่อได้รับเอกราช หันไปนิยมลัทธิคอมมิวนิสต์และใช้รัฐธรรมนูญฉบับสังคมนิยมเมื่อ พ.ศ. 2522 เลิกใช้ระบบคอมมิวนิสต์เมื่อ พ.ศ. 2525
การแบ่งเขตการปกครอง
สาธารณรัฐคองโกแบ่งออกเป็น 10 จังหวัด (regions) กับ 1 เทศบาล (commune)* และแบ่งเขตการปกครองย่อยเป็น 46 เขต (districts)
จังหวัดต่าง ๆ และเทศบาล ได้แก่
สุชาย ศรีสุรพล
นายสุชาย ศรีสุรพล (20 กุมภาพันธ์ พ.ศ. 2501 - 4 กันยายน พ.ศ. 2561) อดีตสมาชิกสภาผู้แทนราษฎรจังหวัดขอนแก่น 4 สมัย
ประวัติ
สุชาย ศรีสุรพล เกิดเมื่อวันที่ 20 กุมภาพันธ์ พ.ศ. 2501 เป็นบุตรของนายหงีกี และนางถ่อง ศรีสุรพล มีพี่น้อง 8 คน สำเร็จการศึกษา นิติศาสตรบัณฑิต จากจุฬาลงกรณ์มหาวิทยาลัย สมรสกับนางพรทิพย์พา ศรีสุรพล มีบุตร 3 คน หนึ่งในนั้นคือนายภาควัต ศรีสุรพล สมาชิกสภาผู้แทนราษฎรจังหวัดขอนแก่น
สมาชิกสภาผู้แทนราษฎร
สุชาย ศรีสุรพล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ถึงแก่อนิจกรรม
สุชาย ศรีสุรพล ถึงแก่กรรม ด้วยโรคมะเร็งปอด เมื่อวันที่ 4 กันยายน พ.ศ. 2561 เวลา 09.15 น. สิริอายุรวม 60 ปี
โอเบิร์พฟัลทซ์
โอเบิร์พฟัลทซ์ (Oberpfalz) หรือชื่อในภาษาอังกฤษคือ อัปเปอร์พาลาทิเนต (Upper Palatinate) เป็นหนึ่งในเจ็ดส่วนภูมิภาค (เรกีรุงส์เบิทเซียร์ค) ของรัฐบาวาเรีย ประเทศเยอรมนี ตั้งอยู่ทางตะวันออกเฉียงเหนือของรัฐบาวาเรีย มีศูนย์กลางอยู่ที่เมืองเรเกินส์บวร์ค
CYP2A7
ไซโทโครม P450 2A7 (Cytochrome P450 2A7; ชื่อย่อ: CYP2A7; ) เป็นสมาชิกพอลีเปปไทด์ลำดับที่ 7 ในสกุลย่อย A ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2A7 เป็นตัวควบคุมการแสดงออก ซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 19 โลคัส 19q13.2
เอนไซม์ในมหาสกุลไซโทโครม P450 ซึ่งรวมถึง CYP2A7 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่างๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่นๆ โดยเอนไซม์เหล่านี้จะเคลื่อนที่เข้าสู่ร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์จึงจะสามารถแสดงคุณสมบัติของเอนไซม์นั้นๆได้ อย่างไรก็ตาม สารที่เป็นซับสเตรตของ CYP2A7 นั้นยังไม่มีการจำแนกและระบุได้แน่ชัด โปรตีน CYP2A7 ที่พบในมนุษย์ปัจจุบันมีทั้งสิ้น 2 ไอโซฟอร์ม ทั้งนี้ CYP2A7 ถือเป็นสมาชิกของกลุ่มเอนไซม์ขนาดใหญ่ของไซโทโครม P450ที่มียีนควบคุมอยู่บนโครโมโซม 19q เช่นเดียวกันเอนไซม์อื่นในสกุลย่อย CYP2A, CYP2B และ CYP2F
ทางหลวงแผ่นดินหมายเลข 109
ทางหลวงแผ่นดินหมายเลข 109 สายแม่สรวย–ฝาง เป็นทางหลวงแผ่นดินสายหลักในการเดินทางระหว่างอำเภอฝาง อำเภอแม่อาย และอำเภอไชยปราการ จังหวัดเชียงใหม่ ไปยังอำเภอแม่สรวย จังหวัดเชียงราย มีระยะทาง 61.133 กม. เดิมทางสายนี้เริ่มต้น ทางหลวงแผ่นดินหมายเลข 1 ที่ บ้านป่าสัก อำเภอแม่ลาว จังหวัดเชียงราย ผ่านอำเภอแม่ลาว อำเภอแม่สรวย จังหวัดเชียงราย และบรรจบกับทางหลวงแผ่นดินหมายเลข 107 ที่อำเภอฝาง จังหวัดเชียงใหม่ ก่อนที่ทางหลวงแผ่นดินหมายเลข 1019 (แม่สรวย-เวียงป่าเป้า-ดอยสะเก็ด) จะสร้างขึ้นในปี พ.ศ. 2513 และมีการรวมช่วง 25 กิโลเมตรแรก ตอน บ้านป่าสัก-แม่สรวย เข้ากับทางหลวงแผ่นดินหมายเลข 1019 แล้วกำหนดเป็นทางหลวงแผ่นดินหมายเลข 118 ในปี พ.ศ. 2537 ทางสายนี้จึงเหลือระยะทางจาก แม่สรวย-ฝาง เท่านั้น
เขตการควบคุม
ทางหลวงแผ่นดินหมายเลข 109 แบ่งเขตการควบคุมออกเป็น 2 ตอน ดังนี้
ทอม แคร์โรลล์
ทอม แคร์โรลล์  (Thomas James Carroll,28 พฤษภาคม 1992) เป็นกองกลางดาวรุ่งชาวอังกฤษจากสโมสร ควีนส์พาร์คเรนเจอร์ส ซึ่งถูกยืมตัวมาจาก ทอตแนมฮ็อตสเปอร์
อาชีพ
เขาเข้าร่วมทีมเยาวชนของ ทอตแนมฮ็อตสเปอร์ ในชุดอายุต่ำกว่า 16 ปี ในเดือน มิถุนายน ค.ศ. 2010 เขาได้เซ็นสัญญาเป็นนักเตะอาชีพกับทีมไก่ เดือยทองหลังจากทำไป 10 ประตูจาก 23 นัดในทีม เยาวชน
เขาประเดิมสนามให้กับทีมไก่เดือยทองเมื่อวันที่ 25 สิงหาคม ค.ศ. 2011 ในศึก ยูฟ่ายูโรปาลีก เพลย์ออฟนัดสองที่พบกับทีม ฮาร์ทส โดยสวมเสื้อหมาย เลข 46
1992
เลเซอร์ไดโอด
เลเซอร์ไดโอด LD  เป็นเลเซอร์ที่มีขนาดกลางที่เกิดขึ้นจากรอยต่อ p-n ของสารกึ่งตัวนำที่คล้ายกันกับที่พบในไดโอดเปล่งแสงที่มีใช้งานกันอยู่  เลเซอร์ไดโอดจะเกิดขึ้นได้จากการฉีดกระแสไฟฟ้าเข้าไป  เลเซอร์ไดโอดควรจะแตกต่างจากเลเซอร์ไดโอดปั๊มออปติกส์ (optically pumped laser diodes), ซึ่งจะให้กำลังขับ (ปั๊ม) ด้วยลำแสงซึ่งมักจะกระตุ้นให้เกิดขึ้นได้โดยเลเซอร์ไดโอด
ทฤษฎีการทำงาน
เลเซอร์ไดโอดสร้างจากส่วนย่อยของการจัดหมวดหมู่ขนาดใหญ่ของไดโอดสารกึ่งตัวนำรอยต่อ p-n การไบแอสกระแสไฟฟ้าไปข้างหน้าข้ามผ่านเลเซอร์ไดโอดจะทำให้ประจุสื่อนำไฟฟ้าสองชนิดคือ - โฮลและอิเล็กตรอน - จะ "ถูกฉีด" จากแต่ละอีกฝั่งที่อยู่ด้านตรงข้ามกันของรอยต่อ p-n เข้ามาในบริเวณเขตการพร่อง โฮลจะถูกฉีดจากบริเวณของสารกึ่งตัวนำที่เป็นสารเจือชนิด P และอิเล็กตรอนจากบริเวณของสารเจือชนิด n (คือ บริเวณของการพร่องปราศจากประจุสื่อนำทางไฟฟ้าใด ๆ ในรูปแบบที่เป็นผลมาจากความแตกต่างทางความต่างศักย์ไฟฟ้าที่อาจเกิดขึ้นในระหว่างสารกึ่งตัวนำชนิด n (n-type) และสารชนิด p (p-type) เมื่อใดก็ตามที่พวกมันอยู่ในสถานะของการสัมผัสติดต่อกันทางกายภาพกันอยู่) เนื่องจากเป็นการใช้การฉีดของประจุในการสร้างกำลังแก่เลเซอร์ไดโอดมากที่สุด, ประเภทของเลเซอร์แบบนี้บางครั้งเรียกว่า "เลเซอร์ฉีด" หรือ "เลเซอร์ไดโอดฉีด" (ILD) เป็นเลเซอร์ไดโอดที่เป็นอุปกรณ์สารกึ่งตัวนำที่พวกมันอาจถูกจัดจำแนกได้ว่าเป็นเลเซอร์สารกึ่งตัวนำ ซึ่งเป็นการกำหนดคุณลักษณะอย่างใดอย่างหนึ่งที่มีความแตกต่างจากเลเซอร์สถานะของแข็ง
ม่านไผ่
ม่านไผ่ (Bamboo Curtain) เป็นเส้นแบ่งเขตทางอุดมการณ์ในทวีปเอเชีย นับแต่ชัยชนะของสาธารณรัฐประชาชนจีนในสงครามกลางเมืองจีนบนแผ่นดินใหญ่ในปี ค.ศ. 1949 เริ่มทลายลงในปี ค.ศ. 1979 จากนโยบายการเปิดประเทศและการปฏิรูปเศรษฐกิจของเติ้ง เสี่ยวผิงและทลายลงอย่างสมบรูณ์ลงหลังสงครามเย็นยุติในปี ค.ศ. 1991 จุดประสงค์ในตั้งเพื่อปิดกั้นตนเองและกันการเข้ามาของลัทธิทุนนิยม เหมือนม่านเหล็ก
ทั้งสองด้านของม่านไผ่มีอุดมการณ์ที่แตกต่างกันโดย
ในตลอดเวลาม่านไผ่ได้มีการเปลี่ยนแปลงพรมแดนตลอด ทั้งจากสงครามเวียดนาม ที่ทำให้รัฐบาลในอินโดจีนทั้งหมดเป็นรัฐบาลคอมมิวนิสต์ทำให้ม่านไผ่ขยายไปยังชายแดนประเทศไทย ความแตกแยกระหว่างจีน–โซเวียต ที่ทำให้เกิดความแตกในพันธมิตรฝ่ายคอมมิวนิสต์ในเอเชียโดย ประเทศพันธมิตรสหภาพโซเวียตได้แก่ มองโกเลีย,ลาวและเวียดนามและประเทศพันธมิตรสาธารณรัฐประชาชนจีนได้แก่ กัมพูชา ทำให้ม่านไผ่ขยายไปทั่วชายแดนจีนกับสหภาพโซเวียตและทั่วชายแดนประเทศกัมพูชา
ความสัมพันธ์ที่ดีขึ้นระหว่างจีนและสหรัฐอเมริกาในตอนท้ายของสงครามเย็นจากการเยือนประเทศจีนของนิกสันเพื่อถ่วงอำนาจสหภาพโซเวียตและนโยบายการเปิดประเทศและการปฏิรูปเศรษฐกิจของเติ้ง เสี่ยวผิงม่านไผ่เริ่มทลายลง
ในปัจจุบันม่านไผ่ได้ทลายลงไปแล้ว แต่ยังมีการใช้เรียกเขตปลอดทหารในเกาหลีอยู่บาง ม่านไผ่ยังถูกใช้เรียกพรมแดนธรรรมชาติและเศรษฐกิจที่ล้อมรอบเมียนมา
ทาคิน
ตำนานเกี่ยวกับทาคิน
ทาคิน มีตำนานอยู่ว่ามีพระลามะองค์หนึ่งนามว่าท่านดรุกปก คุนเลย์ ได้สำแดงอิทธิฤทธิ์โดยการนำหัวแพะมาเสียบกระดูกวัว และชุบชีวิตมาเป็นสัตว์พันธุ์ใหม่คือทาคิน แต่เดิมทาคินมักหากินตามภูเขา ในอดีตทาคินอยู่ในสวนสัตว์ในกรุงทิมพู แต่ต่อมาพระเจ้าจิกมี ซิงเย นัมเกล วังชุก กษัตริย์องค์ก่อนของภูฏาน มีรับสั่งให้ปล่อยสัตว์ทั้งหมดกลับเข้าป่า แต่ความคุ้นเคยกับเมืองทาคินจึงเพ่นพ่านในเมืองเป็นจำนวนมาก จึงให้กลับมาอยู่ในสวนสัตว์ขึ้นอีกครั้ง โดยการเปลี่ยนสวนสัตว์เป็นศูนย์อนุรักษ์ทาคินแทน
Journey The Series แก๊งเฟี้ยวเที่ยวทั่วไทย
Journey The Series แก๊งเฟี้ยวเที่ยวทั่วไทย เป็นซีรีส์รายการท่องเที่ยวทั่วไทยผสมละคร ที่จะเปิดมุมมองใหม่ ด้วยการ ขับรถตระเวนทั่วไทยไปกับก๊วนเพื่อน เดินทาง ครั้งแรกกับบทบาทใหม่ของ 4 พระเอกหนุ่มสุดฮอต และแก๊งสุดคูล ชายหนุ่มกับหญิงสาวที่สามารถร่วมเดินทาง ไปด้วยกันบนมิตรภาพระหว่างเพื่อน บนเส้นทางนับพันไมล์ ด้วยประสบการณ์ที่คาดฝันและไม่คาดฝัน จากเหนือจรดใต้ จากตะวันออกไปตะวันตก จากภาคกลางสู่ดินแดนถิ่นอีสาน เพื่อเจอนี่ เจอนั่น จอโน่นนน...กับเรื่องราวหลากหลาย เต็มไปด้วย สีสัน สนุกและประทับใจ ตามไลฟ์สไตล์หนุ่มสาวยุคใหม่ พลาดไม่ได้แล้ว JOURNEY THE SERIES เจอนั่น เจอนี่ แฮปปี้ทุกเส้นทาง ปัจจุบันออกอากาศทุกวันพฤหัสบดี เวลา 23.20 - 00.20 น. ทางช่อง 3 เริ่มตอนแรกวันพฤหัสบดีที่ 7 กรกฎาคม พ.ศ. 2559 และอัปโหลดวิดีโอลงยูทูบทางช่อง "Journey The Series" รวมไปถึงออกอากาศให้ชมย้อนหลังผ่านทาง LINE TV และล่าสุดในปี พ.ศ. 2560 รายการได้ออกอากาศรีรันทางช่องเนชั่นทีวี หมายเลข 22 ทุกวันอาทิตย์ เวลา 10.00 - 11.00 น. เริ่มตอนแรกวันอาทิตย์ที่ 8 มกราคม พ.ศ. 2560
พิธีกรเดินเรื่องในแต่ละทริปด้วย Special Feature ของแหล่งท่องเที่ยวไทย แบบครบเครื่อง On Location มีความหลากหลายของสัมผัสการเดินทาง ที่เต็มไปด้วยเรื่องราวหลากหลาย และร่วมสร้างสีสันจากเพื่อนๆ ร่วมทริปเดินทาง
ที่จะเปิดมุมมองใหม่ๆ ด้วยการขับรถตระเวนเที่ยวทั่วไทยทั้ง 4 ภาคไปกับก๊วนเพื่อนเดินทาง นำทีมโดย 4 นักแสดงหนุ่มสุดฮอตและชาวแก๊งสุดคูลที่รักการเดินทาง พบกับวิวสวยๆ ของเมืองไทย กับประสบการณ์ที่ไม่คาดฝันอันเต็มไปด้วยสีสันของการเดินทาง และมิตรภาพระหว่างเพื่อนบนเส้นทางนับพันไมล์
ภาคใต้
ซีซั่นที่ 1 : ปักษ์ใต้...ปักหมุดหยุดเวลา
ภาคอีสาน
ซีซั่นที่ 2 : อีสานแซ่บนัว
ภาคเหนือ
ซีซั่นที่ 3 : เหนือฝันบันดาลใจ
ภาคกลาง - ภาคตะวันออก
ซีซั่นที่ 4 :  กลางใจใกล้แค่เอื้อม, สีสันตะวันออก
พระนางศุภยาจี
พระนางศุภยาจี (စုဖုရားကြီး; พ.ศ. 2397 – 25 กุมภาพันธ์ พ.ศ. 2455) เป็นพระอัครมเหสีในพระเจ้าธีบอ พระมหากษัตริย์พระองค์สุดท้ายแห่งราชวงศ์โก้นบอง
พระนางศุภยาจี พระราชสมภพในปีพ.ศ. 2397 พระนามเดิมว่า อไท้ซุ พญาจี ( ထိပ်စုဖုရားကြီး ) เป็นพระราชธิดาพระองค์ใหญ่ในสามพระองค์ของพระเจ้ามินดงและพระนางอเลนันดอ พระองค์เป็นพระเชษฐภคินีในพระนางศุภยาลัตและพระนางศุภยาเล แฮโรลด์ ฟีลดิ้ง ฮอลล์ บรรยายว่า เจ้าหญิงศุภยาจี ไม่ค่อยเป็นที่รู้จักนัก เป็นคนเงียบๆ เรียบร้อย พร้อมที่จะทำตามคำสั่ง ต่อมาพระนางอเลนันดอได้จัดการให้พระเจ้าธีบอได้ครองบัลลังค์ แล้วจึงได้เสนอให้ อไท้ซุ พญาจี พระราชธิดาพระองค์ใหญ่ เป็นพระราชินี เมื่อเจ้าหญิงศุภยาลัตทรงทราบว่าพระเจ้าธีบออภิเษกสมรสกับเจ้าหญิงศุภยาจี เจ้าหญิงศุภยาลัต ทรงเขียนจดหมายถึงพระเจ้าธีบอ และเสด็จไปเข้าเฝ้า ทรงมุ่งตรงไปยังที่ประทับของกษัตริย์และพำนักที่นั่น แม้ว่าพระชนนีจะทรงรับสั่งอย่างไร เหล่าเสนาบดีทูลทัดทานอย่างไร ก็ไม่เป็นผล พระองค์จึงรับพระนางไว้ เหตุการณ์ที่น้องสาวแย่งสิทธิครอบครองจากพี่สาว และสถาปนาตัวเองเป็นราชินีถือว่าเป็นเรื่องที่ไม่เคยเกิดขึ้นมาก่อนในรัชสมัยก่อนหน้านี้ และเป็นการฝ่าฝืนประเพณีโบราณ
รัชสมัยของพระราชวงศ์กินเวลาเพียงเจ็ดปี เมื่อพระเจ้าธีบอพ่ายแพ้ในสงครามอังกฤษ–พม่าครั้งที่สามและถูกบังคับให้สละราชสมบัติโดยอังกฤษในปีพ.ศ. 2428 เมื่อวันที่ 25 พฤศจิกายน พ.ศ. 2428 เหล่าพระราชวงศ์ทรงถูกเชิญออกจากพระราชวังมัณฑะเลย์ผ่านประตูทางทิศใต้ของเมืองที่มีกำแพงล้อมรอบ ตามถนนที่เรียงรายไปด้วยทหารอังกฤษและอาสาสมัครที่ร่ำไห้ไปยังแม่น้ำอิระวดีที่ซึ่งเรือกลไฟรอคอยอยู่ พระนางศุภยาจีและพระราชชนนีถูกส่งไปทวาย) พระองค์สวรรคตในวันที่ 25 กุมภาพันธ์ พ.ศ. 2455 ในเมืองมี่นกู้นหลังจากพระชนนีของพระองค์สวรรคตในปี พ.ศ. 2443 พระศพถูกฝังไว้ทางตอนใต้ของเจดีย์ชเวดากองในย่างกุ้งในปัจจุบัน
เอฟ-16 ไฟทิงฟอลคอน
เอฟ-16 ไฟทิงฟอลคอน (F-16 Fighting Falcon) เป็นเครื่องบินขับไล่หลากบทบาทที่เดิมทีพัฒนาขึ้นโดยบริษัทGeneral Dynamicsเพื่อกองทัพอากาศสหรัฐ มันถูกออกแบบให้เป็นเครื่องบินขับไล่ตอนกลางวันน้ำหนักเบา มันได้กลายมาเป็นเครื่องบินขับไล่ที่ประสบความสำเร็จ ความสามารถรอบตัวของมันเป็นเหตุผลหนักที่มันทำการตลาดได้เยี่ยมโดยมันถูกเลือกโดยกองทัพอากาศของ 25 ประเทศ เอฟ-16 เป็นโครงการเครื่องบินขับไล่พลังไอพ่นที่ใหญ่ที่สุดของฝั่งตะวันตกพร้อมด้วยการผลิตกว่า 4,400 ลำตั้งแต่ปีพ.ศ. 2519 ถึงแม้ว่ามันจะไม่ถูกซื้อโดยกองทัพอากาศสหรัฐอีกต่อไป รุ่นที่ก้าวหน้าก็ยังคงทำตลาดในหมู่ต่างประเทศได้ ในปีพ.ศ. 2536 เจเนรัล ไดนามิกส์ขายธุรกิจการผลิตเครื่องบินให้กับบริษัทล็อกฮีด ซึ่งได้กลายมาเป็นล็อกฮีด มาร์ตินหลังจากทำการรวมเข้ากับมาร์ติน มาเรียทต้าในปีพ.ศ. 2538
เอฟ-16 เป็นนักสู้กลางอากาศที่มีวัตกรรมมากมายรวมทั้งฝาครอบห้องนักบินที่โค้งมน คันบังคับแบบแท่งที่ทำให้งานต่อการควบคุมภายใต้แรงจี และที่นั่งที่เอนไปด้านหลังเพื่อลดแรงจีที่กระทำต่อนักบิน อาวุธมีทั้งปืนใหญ่เอ็ม61 วัลแคนและขีปนาวุธมากมาย 11 ตำบล มันยังเป็นเครื่องบินขับไล่แบบแรกที่ถูกสร้างมาเพื่อทำการเลี้ยวแบบ 9 จีได้ มันมีอัตราการผลักต่อน้ำหนักที่ดีมาก ส่งผลให้มันมีพลังในการไต่ระดับและการเร่งที่ยอดเยี่ยมหากจำเป็น แม้ว่าชื่อทางการของมันคือ"ไฟทิงฟอลคอน" แต่นักบินก็เรียกมันว่าไวเปอร์ (Viper) เนื่องมาจากมันคล้ายกับงูเห่าและตั้งชื่อตามยานขับไล่ในซีรีส์สแบทเทิลสตาร์ กาแลคติก้า
เอฟ-16 มีกำหนดการที่จะปลดออกจากประจำการในกองทัพอากาศสหรัฐในปีพ.ศ. 2568 มีการวางแผนที่จะแทนที่เอฟ-16 ด้วยเอฟ-35 ไลท์นิ่ง 2 ซึ่งจะเข้าประจำการในปีพ.ศ. 2554 และจะเริ่มเข้าแทนที่เครื่องบินหลากบทบาทจำนวนมากในกองทัพของชาติที่เข้าร่วมโครงการ
ต้นกำเนิด
ด้วยประสบการณ์จากสงครามเวียดนามที่บ่งบอกถึงความสามารถของเครื่องบินขับไล่ที่อเมริกาจะต้องการในเร็วๆ นี้ และความต้องการที่จะต้องให้นักบินได้รับการฝึกการต่อสู้ในอากาศให้มากขึ้น ความต้องการเครื่องบินขับไล่ครองความได้เปรียบทางอากาศแบบใหม่นั้นทำให้กองทัพอากาศสหรัฐเริ่มศึกษาการพัฒนาจากสองความคิดในปีพ.ศ. 2508 คือ โครงการทดลองเครื่องบินขับไล่หรือเอฟเอกซ์ (Fighter Experimental, FX) ที่เป็นเครื่องบินปีกพับได้ขนาด 27,200 กิโลกรัมพร้อมเครื่องยนต์สองเครื่อง และ โครงการเครื่องบินขับไล่กลางวันแบบพัฒนาหรือเอดีเอฟ (Advanced Day Fighter, ADF) ที่เป็นเครื่องบินน้ำหนักเบาขนาด 11,300 กิโลกรัมซึ่งมากกว่ามิก-21 25% อย่างไรก็ดีการปรากฏตัวของมิก-25 ที่ทำความเร็วได้ถึงมัก 3 ในเดือนกรกฎาคม พ.ศ. 2510 นั้น ทำให้โครงการเอดีเอฟตกเป็นรองจากโครงการเอฟเอกซ์ ซึ่งได้ผลิตเอฟ-15 ขนาด 18,100 กิโลกรัมออกมา
ด้วยการใช้ประสบการจากการเป็นนักบินในสงครามเกาหลีและครูสอนยุทธวิธีในต้นทศวรรษที่ 1960 ผู้พันจอห์น บอยด์และนักคณิตศาสตร์โธมัส คริสตี้ได้พัฒนาทฤษฎีพลังงาน-ความคล่องตัวหรืออี-เอ็ม (Energy-Maneuverability theory, E-M) ขึ้นมาเพื่อเป็นแบบในการต่อสู้กับเครื่องบินขับไล่ การเคลื่อนที่หรือกระบวนท่าเป็นกุญแจสู่สิ่งที่บอยด์เรียกว่า"การตีลังการแบบโอโอดีเอ (OODA Loop, Observation-Orientation-Decision-Action) งานของบอยด์ต้องการเครื่องบินที่มีขนาดเล็กและน้ำหนักที่เบาพร้อมกับอัตราแรงผลักต่อน้ำหนักที่เพิ่มขึ้น การศึกษาของกองทัพอากาศในปีพ.ศ. 2508 แนะว่าให้เพิ่มเครื่องบินขับไล่ที่มีราคาสูงและต่ำผสมกันในฝูงบินเพื่อเป็นการประหยัด
โครงการเครื่องบินขับไล่น้ำหนักเบา
ในปลายทศวรรษที่ 1960 บอยด์ได้รวบรวมกลุ่มผู้คิดค้นที่กลายมาเป็นกลุ่มที่รู้จักกันในชื่อ"มาเฟียเครื่องบินขับไล่น้ำหนักเบา" ในปีพ.ศ. 2512 กลุ่มสามารถหาทุนในการศึกษาและประเมินผลทฤษฎีอี-เอ็มของพวกเขา เจเนรัล ไดนามิกส์ได้รับเงินจำนวน 149,000 ดอลลาร์สหรัฐ และนอร์ทธรอปได้รับ 100,000 ดอลลาร์สหรัฐ เพื่อทำการพัฒนาแบบความคิดที่จะใช้เป็นตัวทฤษฎีอี-เอ็มของบอยด์ งานของพวกเขานำไปสู่วายเอฟ-16 และวายเอฟ-17 ตามลำดับ
แม้ว่าเหล่าผู้สนับสนุนโครงการเอฟเอ็กซ์ของกองทัพอากาศยังคงไม่ชอบความคิดนี้เพราะพวกเขาเข้าใจว่ามันเป็นภัยต่อโครงการเอฟ-15 ความคิดโครงการเอดีเอฟได้รับการสนับสนุนจากพลเมืองภายใต้ผู้รักษาการรัฐมนตรีกระทรวงกลาโหมเดวิด แพ็คคาร์ด ผู้ท่ชอบความคิดในการแข่งขันหาต้นแบบ ผลที่ได้คือในเดือนพฤษภาคม พ.ศ. 2514 กลุ่มศึกษาต้นแบบของกองทัพอากาศถูกตั้งขึ้นมาโดยมีบอยด์เป็นคนสำคัญ และแบบเสนอสองแบบจากหกก็ได้รับทุน แบบหนึ่งคือเครื่องบินขับไล่น้ำหนักเบาหรือแอลดับบลิวเอฟ (Lightweight Fighter, LWF) การร้องข้อเสนอเกิดขึ้นในวันที่ 6 มกราคม พ.ศ. 2515 ต้องการเครื่องบินขับไล่กลางวันขนาด 9,100 กิโลกรัมพร้อมกับอัตราการเลี้ยวที่ดี การเร่งและพิสัย และสามารถทำการต่อสู้ที่ความเร็ว 0.6-1.6 มักได้และทำการได้ในระดับความสูง 30,000-40,000 ฟุต นี้คือขอบเขตซึ่งกองทัพอากาศสหรัฐคาดว่าการต่อสู้กลางอากาศในอนาคตส่วนมากจะเกิดขึ้น โดยมีพื้นฐานมาจากสงครามเวียดนาม สงครามหกวัน และสงครามอินโด-ปากีสถาน ราคาที่คาดกันในการผลิตเครื่องบินคือ 3 ล้านดอลลาร์สหรัฐ แผนการผลิตนี้เป็นเพียงการคาดเดาตามที่กองทัพอากาศนั้นไม่มีข้อผูกมัด และอันที่จริง ไม่มีแผนที่จะหาผู้ชนะ ซึ่งจะต้องประกาศในเดือนพฤษภาคม พ.ศ. 2518
บริษัทห้าบริษัทตอบสนองและในเดือนมีนาคม พ.ศ. 2515 มีการประกาศผู้ชนะในการพัฒนาต้นแบบและทำการทดสอบคือโมเดล 908-909 ของโบอิง และ โมเดล 401 ของเจเนรัล ไดนามิกส์ อย่างไรก็ตามหลังจากนั้นหน่วยเอสเอสเอ (Source Selection Authority, SSA) ได้ลดโบอิงไปอยู่ที่สามตามหลังพี-600 ของนอร์ทธรอป เจเนรัล ไดนามิกส์และนอร์ทธรอฟได้รางวัลในการทำสัญญามูลค่า 37.9 ล้านดอลลาร์สหรัฐ และ 39.8 ล้านดอลลาร์สหรัฐ เพื่อสร้างวายเอฟ-16 และวายเอฟ-17 ตามลำดับ โดยทำการบินครั้งแรกของทั้งสองแบบนั้นวางแผนเอาไว้ในต้นปีพ.ศ. 2517 เพื่อเอาชนะคนใหญ่คนโตในกองทัพอากาศ กลุ่มมาเฟียเครื่องบินขับไล่และผู้สนับสนุนแอลดับบลิวเอฟได้สนับสนุนความคิดการใช้เครื่องบินราคาสูงและต่ำผสมกัน ความคิดนี้จะระบุความสัมพันธ์ของเอฟ-15 และเอฟ-16 และต่อมาก็คือเอฟ-22 แร็พเตอร์และเอฟ-35 ไลท์นิ่ง 2
เริ่มบิน
วายเอฟ-16 ปรากฏตัวครั้งแรกในวันที่ 13 ธันวาคม พ.ศ. 2516 และการบินครั้งแรกของมันใช้เวลา 90 นาทีที่ศูนย์ทดสอบการบินกองทัพอากาศที่ฐานทัพอากาศเอ็ดเวิร์ด แคลิฟอร์เนียเมื่อวันที่ 20 มกราคม ในขณะที่เร่งความเร็ว การควบคุมที่ไม่นิ่งทำให้ปลายปีกและหางครูดกับพื้น และเครื่องบินเริ่มหันออกนอกทางวิ่งไป นักบินทดสอบของเจเนรัล ไดนามิกส์ ฟิล โอเอสทริชเชอร์ตัดสินใจที่จะยกเครื่องขึ้นเพื่อหลีกเลี่ยงการทำให้เครื่องเสียหาย และลงจอดอย่างปลอดภัยในอีกหกนาทีต่อมา ความเสียหายเล็กน้อยได้รับการซ่อมแซมอย่างรวดเร็วและมันก็ถูกบันทึกเป็นการบินครั้งแรกอย่างเป็นทางการ การบินเหนือเสียงครั้งแรกของวายเอฟ-16 เกิดขึ้นในวันที่ 5 กุมภาพันธ์ พ.ศ. 2517 และต้นแบบที่สองของวายเอฟ-16 ได้บินในวันที่ 9 พฤษภาคม พ.ศ. 2517 สิ่งนี้ตามมาด้วยการการบินครั้งแรกของวายเอฟ-17 ซึ่งเกิดขึ้นในวันที่ 9 มิถุนายนและ 21 สิงหาคม พ.ศ. 2517 ตามลำดับ ทั้งหมดแล้ววายเอฟ-16 ทำการบิน 330 ครั้งเป็นชั่วโมงทั้งสิ้น 417 ชั่วโมง วายเอฟ-17 ทำการบินไป 268 ครั้ง
การแข่งขันในการต่อสู้ทางอากาศ
เอซีเอฟยักได้เพิ่มเสาหลักให้กับเจเนรัล ไดนามิกส์และนอทร์ทธรอฟเพราะว่ามันเป็นผู้เข้าแข่งขันที่มีความตั้งใจในการทำกำไรงาม สิ่งเหล่านี้คือมิราจ เอฟ1เอ็ม-53ของดัซโซลท์ เอวิเอชั่น เซเปแคท จากัวร์ และซ้าบ วิกเก้นที่พัฒนาเป็นซ้าบ 37อี ยูโรไฟเตอร์ (ซึ่งไม่ใช่แบบเดียวกับยูโรไฟต์เตอร์ ไทฟูน) นอร์ทธรอฟยังได้เสนออีกแบบหนึ่งคือพี-530 คอบรา ซึ่งคล้ายคลึงกับวายเอฟ-17 อย่างมาก จากัวร์และคอบราถูกยกเลิกโดยเอ็มเอฟพีจี ทำให้แบบของยุโรปสองแบบและแอลดับบลิวเอฟของสหรัฐฯ อีกสองแบบเป็นผู้เข้าแข่งขันที่เหลือ ในวันที่ 11 กันยายน พ.ศ. 2517 กองทัพอากาศสหรัฐได้ยืนยันแผนที่จะสั่งซื้อเอซีเอฟที่ชนะเพื่อเพิ่มมันเข้าไปในฝูงบินยุทธวิธีห้าฝูงบิน เมื่อวันที่ 13 มกราคม พ.ศ. 2518 รัฐมนตรีกองทัพอากาศจอห์น แอล. แมคลูคัสได้ประกาศว่าวายเอฟ-16 ได้รับเลือกให้เป็นผู้ชนะในการแข่งขันเอซีเอฟ
เหตุผลหลักที่รัฐมนตรีให้ต่อการตัดสินใจนี้คือราคาใช้งานที่ถูกกว่า พิสัยที่มากกว่า และการทำงานที่ดีกว่าของวายเอฟ-16 เหนือวายเอฟ-17 โดยเฉพาะความเร็วเหนือเสียง โครงการทดสอบการบินได้เผยว่าวายเอฟ-16 มีการเร่ง อัตราไต่ระดับ ความทนทาน และอัตราเลี้ยวที่เหนือกว่า อีกข้อได้เปรียบหนึ่งคือวายเอฟ-16 ใช้เครื่องยนต์เทอร์โบแฟนแพรทท์ แอนด์ วิทนีย์ เอฟ100 ซึ่งเป็นแบบเดียวกับที่ใช้กับเอฟ-15 ทำให้มันลดค่าใช้จ่ายสำหรับโครงการเครื่องยนต์
ไม่นานหลังจากการเลือกวายเอฟ-16 รัฐมนตรีแมคลูคัสได้เผยว่ากองทัพอากาศสหรัฐได้วางแผนที่จะสั่งซื้ออย่างน้อย 650 ถึง 1,400 ลำ กองทัพอากาศเริ่มสั่งซื้อเครื่องบินที่มี"การพัฒนาแบบเต็มที่"หรือ"เอฟเอสดี" (Full-Scale Development, FSD) 15 ลำ (11 ลำเป็นแบบหนึ่งที่นั่งและอีก 4 ลำเป็นแบบสองที่นั่ง) สำหรับโครงการทดสอบการบิน แต่ต่อมาได้ลดเหลือ 8 ลำ (เอฟ-16เอ 6 ลำและเอฟ-16 บี 2 ลำ) อย่างไรก็ตามกองทัพเรือได้ประกาศเมื่อวันที่ 2 พฤษภาคม พ.ศ. 2518 ว่าได้มีการตัดสินใจที่จะไม่ซื้อเอฟ-16 แบบสำหรับกองทัพเรือ พวกเขาเลือกที่จะใช้เครื่องบินที่พัฒนามาจากวายเอฟ-17 ซึ่งนั่นก็คือเอฟ/เอ-18 ฮอร์เน็ทของแมคดอนเนลล์ ดักลาสนั่นเอง
เข้าสู่การผลิต
บริษัทผู้ผลิตเอฟ-16 คือเจเนรัล ไดนามิกส์ในฟอร์ทเวอร์ธรัฐเท็กซัสในปลายปีพ.ศ. 2518 พร้อมตัวอย่างแรกคือเอฟ-16เอ ที่วางแผนจะผลิตในวันที่ 20 ตุลาคม พ.ศ. 2519 ตามมาด้วยการบินครั้งแรกของมันในวันที่ 8 ธันวาคม แบบสองที่นั่งเริ่มทำการบินครั้งแรกในวันที่ 8 สิงหาคม พ.ศ. 2520 การผลิตเริ่มแรกของเอฟ-16เอเริ่มในวันที่ 7 สิงหาคม พ.ศ. 2521 และส่งให้กับกองทัพอากาศสหรัฐในวันที่ 6 กุมภาพันธ์ พ.ศ. 2522 เอฟ-16 ได้ชื่อเล่นในตอนแรกว่า"ไฟทิงฟอลคอน"ในวันที่ 21 มิถุนายน พ.ศ. 2523 และมันได้เข้าประจำการในฝูงบินขับไล่ยุทธวิธีที่ 388 ที่ฐานทัพอากาศฮิลในวันที่ 1 ตุลาคม พ.ศ. 2523